Veldbrande is almal se probleem | Landbou
Veldbrande is almal se probleem
Mnr. Chris Burgess
En dan is daar die onheilspellende, blougrys wolk van 'n groot veldbrand. Veral wanneer die wind waai hier laat in die winter, nog net 'n ent te ver voor die eerste reën, of nog erger, te midde van 'n groot droogte, soos dit amper in 1992 by ons op die plaas in die Noordoos-Kaap gebeur het.
Dan lê die vrees vir die groot, lelike moeilikheid maar vlak. Deur die jare was 'n groot brand altyd die vinnigste manier om ons distrik se boere bymekaar te kry. 'n Dosyn of wat bakkies wat na die brandkol aangejaag kom, met manne wat aanvanklik almal hul eie ding wou doen.
Oor die jare heen het koördinasie verbeter, en die meeste ernstige wegholveldbrande kon darem gekeer word. Maar veral 'n vuur se onvoorspelbare dwarrelwinde bly 'n lelike storie.